**Eurokangas** on suomalainen kankaiden maahantuontiin ja vähittäis-, tukku- sekä projektimyyntiin erikoistunut perheyritys. Yrityksen toiminta sai alkunsa vuonna 1945 Lahdessa Saimi ja Veikko Heinosen perustamana Torintaus-nimisenä kangasmyymälänä. Vuodesta 2014 yrityksen toimitusjohtajana ja kolmannen polven perheyrittäjänä on toiminut Daniel Ward ja kotipaikkana on Orimattilan Pennala jossa sijaitsee pääkonttori ja keskusvarasto.

Eurokankaan liikevaihto oli vuonna 2020 runsas 35 miljoonaa euroa ja se työllisti 371 henkilöä.  Suomessa on 31 Eurokangas-myymälää, verkkokauppa ja yritysmyynti.

Eurokangas Iso Omena
Yhtiö avasi ensimmäisen verkkokaupan vuonna 1999, mutta se suljettiin pian. Ensimmäinen toimintaan jäänyt verkkokauppa avattiin vuonna 2013. Nykyinen kansainvälisille markkinoille suuntaava verkkokauppa on avattu vuonna 2017.

Historia
--------

Eurokankaan perustajan kauppaneuvos Kaija Wardin vanhemmat Veikko ja Saimi Heinonen aloittivat Lahdessa Torintaus-nimisen kangaskaupan vuonna 1945. 1960-luvulla halpakauppa kukoisti ja yrityksen nimi muutettiin ajan hengen mukaisesti Sekunda Ja Pala Ky:ksi. Kaija Ward ja hänen miehensä Carl-Johan Ward tulivat mukaan liiketoimintaan 1970-luvulla visionaan rakentaa uuden ajan kangaskauppakonsepti. Valikoimaa laajennettiin eurooppalaisiin laatukankaisiin ja vuonna 1980 yrityksen nimi muutettiin Superkankaaksi.  Sukupolvenvaihdos tuotti hankaluuksia, ja Kaija Ward perusti miehensä Carl-Johanin kanssa vuonna 1991 uuden yrityksen Eurokangas-nimellä, johon vanhempien liike seuraavana vuonna sulautettiin. Suomen 1990-luvun alun lamasta huolimatta Eurokangas lähti hyvin liikkeelle. Vuonna 1996 Kaija ja Carl-Johan Ward valittiin Lahden Vuoden Yrittäjiksi.  Europe´s 500 -organisaatio palkitsi Eurokankaan vuosina 1997 ja 2003 nopeimmin kasvaneena eurooppalaisena yrityksenä ja Kaija Ward sai huomiota menestyneimpänä naisyrittäjänä.  Vuonna 1998 Eurokangas Oy ja Kaija sekä Carl-Johan Ward saivat Valtakunnallisen yrittäjäpalkinnon.  Myös 2000-luvun alkuvuosina Eurokankaan liikevaihto kasvoi nopeasti, ja se teki hyvää tulosta. Vuonna 2020 Eurokangas julkaisi 75-juhlavuotensa kunniaksi Lauri Danskan ohjaaman historiadokumentin, jossa kerrotaan perheenjäsenten ja työntekijöiden äänellä yrityksen vaiheista eri aikakausina. 

Daniel Ward tuli mukaan yrityksen toimintaan kokopäiväisesti vuonna 2004 pankkiiriliikkeissä uraansa luoneena ekonomina ja kymmenen vuotta myöhemmin vuonna 2014 siirtyi toimitusjohtajan rooliin. Kaija Wardille kolmannen sukupolven mukaan tulo on tarkoittanut jatkumoa yrityksen tarinalle ja hän sanookin, että "Työhön suhtautuu eri tavalla, kun tietää, että työlle on jatkaja".

Tuotteet ja palvelut
--------------------

Vaatetus-, verho- ja sisustuskankaat: Eurokankaan kangasvalikoima koostuu omasta maahantuonnista sekä kansainvälisesti tunnettujen brändikankaiden jälleenmyynnistä. Marimekon ja Finlaysonin kankaat tulivat myyntiin Eurokankaalle vuonna 2017. 

Verhojen ja sisustustekstiilien ompelupalvelu: Eurokangas toteuttaa erilaiset verhomallit kuten suorat sivuverhot, pimennysverhot, laskosverhot sekä päiväpeitteet ja muut kodintekstiilit asiakkaalle mittojen mukaan Suomessa. Verhokangas on valittavissa Eurokankaan mallistosta. 

Kaihtimet ja rullaverhot: Kaihdinten ja kiskojen tuotevalikoima sisältää Eurokankaan omassa tuotannossa EXK-tuotemerkillä Suomessa valmistettavat puusälekaihtimet, parvekekaihtimet alumiinisäleillä tai vekkikankaalla sekä rullaverhot käsikäyttöisinä tai moottoroituina. Lisäksi saatavilla on alumiinisälekaihtimet ja lamelliverhot mittojen mukaan.  Eurokangas on viime vuosina laajentanut liiketoimintaansa kankaista myös teknisiin ikkunasisustamisen tuotteisiin ostamalla kaihdin- ja aurinkosuojatuotteita Lahdessa valmistavan J-Group Finland Oy:n vuonna 2016. 

Verhokiskot ja -tangot: Eurokankaan valikoimista löytyy verhokiskoja, -tankoja ja -tarvikkeita valmistuotteina sekä mittojen mukaan valmistettavia kiskoratkaisuja myös moottorikäyttöisinä.  Eurokangas osti Vantaalaisen Kiskotalon vuonna 2018 laajentaakseen kisko- ja ripustusjärjestelmien valikoimaansa. 

Palvelut sisustajalle: Eurokangas tarjoaa kuluttaja- ja yritysasiakkaille avaimet käteen -palvelut suunnittelusta, toteutukseen ja asennukseen. 

Suomalaisen työn liitto on myöntänyt Eurokankaan suunnittelu- ja ompelupalvelulle sekä kaihtimien valmistukselle Avainlipun.

Kaija Ward

Lähteet
-------

1. 1 2 3 4 5 6  Vainu.io - Eurokangas Oy *vainu.io*.
2. ↑  Yritys *Eurokangas*. Viitattu 24.10.2013.
3. 1 2  Eurokangas Taloussanomat *is.fi*. Viitattu 11.8.2020.
4. 1 2 3  Yrityksen tiedot *eurokangas.fi*. Viitattu 8.7.2021.
5. ↑  Eurokankaan verkkokaupan avautuminen *yle.fi*. Viitattu 21.6.2021.
6. 1 2 3 4  Eurokangas historia *eurokangas.fi*. Viitattu 21.6.2021.
7. ↑  Lahtelainen kangaskauppias Euroopan naisyrittäjäksi *hs.fi*. Viitattu 21.6.2021.
8. ↑  Europe500 *europes500.eu*.  Arkistoitu 24.6.2021. Viitattu 21.6.2021.
9. ↑  Peltola, Heikki: *Palveluloisto ja kiehtomisen aito taito, Kaupan keinot hyperkilpailussa*, s. 136. Helsinki: Edita, 2007. ISBN 9789513749422.
10. ↑  Eurokangas Oy, Sydämen paloa kankaisiin (Arkistoitu – Internet Archive), Suomen Yrittäjät, ei päiväystä. Viitattu 24.9.2014.
11. ↑  Lauri Danska juhladokumentti Eurokangas *epressi.com*. Viitattu 21.6.2021.
12. ↑  Eurokangas 75-vuotisjuhladokumentti *youtube.com*. Viitattu 21.6.2021.
13. ↑  Marimekko aloittaa yhteistyön Eurokankaan kanssa *ess.fi*. Viitattu 7.7.2021.
14. ↑  Finlayson myyntiin Eurokankaalle *ess.fi*. Viitattu 7.7.2021.
15. 1 2  Palvelumme sisustajalle *eurokangas.fi*. Viitattu 7.7.2021.
16. ↑  Verho-opas, laskosverhot *eurokangas.fi*. Viitattu 7.7.2021.
17. ↑  Eurokangas kaihtimet *eurokangas.fi*. Viitattu 7.7.2021.
18. ↑  Eurokangas Oy ostaa J-Group Finland Oy:n *suomalainentyo.fi*. Viitattu 7.7.2021.
19. ↑  Verho-opas, verhokiskot ja -tangot *eurokangas.fi*. Viitattu 7.7.2021.
20. ↑  Eurokangas osti Kiskotalon *kauppalehti.fi*. Viitattu 7.7.2021.
21. ↑  Eurokangas osti Kiskotalon, aikomus saada synergiaetua kummallekin *talouselama.fi*. Viitattu 7.7.2021.
22. ↑  Eurokangas sai avainlipun *Eurokangas*.  23.9.2009. Viitattu 24.10.2013.
23. ↑  Eurokankaalle myönnetty Avainlippu sopii perheyrityksen arvoihin  9.10.2009. Yrittäjät.fi.  Arkistoitu 29.10.2013. Viitattu 24.10.2013.
24. ↑  Eurokangas suomalainen työ *sinivalkoinenvalinta.suomalainentyo.fi*. Viitattu 7.7.2021.

Aiheesta muualla
----------------

* Eurokankaan kotisivut
* Eurokangas 75-juhlavuotisdokumentti
* Eurokangas somessa: Facebook, Instagram, Linkedin, Youtube, Pinterest & Instagram (Eurokangas PRO)